《文儒见和四诗钦叹高妙谨用韵为答卒章问讯汝》
宋代·陈长方

好在苏夫子，琴书安稳不。
尺书寄双鲤，一一无沉浮。
不见才几日，沃若桑已稠。
庆与曜庵人，静话同茶瓯。
目送归飞鸿，缥缈天南头。
趣合略畦畛，道同当共谋。
何时暂来旋，促驾毋停辀。

作者简介：（1108—1148）宋福州长乐人，字齐之。人称唯室先生。陈侁子。高宗绍兴八年进士。为江阴军学教授，寓吴中，师从王蘋，隐居乡里，闭户研究经史，以教学者。其学主直指以开人心，使学者归于自得。有《步里客谈》、《尚书传》、《春秋传》、《礼记传》、《两汉论》、《唐论》、《唯室集》等。